N á v r h  
VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
                                                                            č. ...                                       
z .......... 2003

 k 
 
informácii o realizácii tovarových dodávok za rok 2002, správa o výsledkoch rokovaní štátneho tajomníka Ministerstva financií SR V. Podstránskeho s námestníkom ministra financií Ruskej federácie S. I. Kolotuchinom uskutočnených v dňoch 17.–18. 3. 2003 v Bratislave s návrhom na ďalší postup pri riešení zadlženosti Ruskej federácie voči Slovenskej republike a návrh na zmenu uznesení vlády Slovenskej republiky k realizácii tovarových dodávok v rámci vysporiadania pohľadávok   Slovenskej republiky  voči Ruskej federácii

Číslo materiálu:       .............. /2003 

Predkladateľ:           podpredseda vlády a minister financií SR

Vláda  

A.    schvaľuje 

A.1. Predložený materiál „Informácia o realizácii tovarových dodávok za rok 2002, správa o výsledkoch rokovaní štátneho tajomníka Ministerstva financií SR V. Podstránskeho s námestníkom ministra financií Ruskej federácie S. I. Kolotuchinom uskutočnených v dňoch 17.–18. 3. 2003 v Bratislave s návrhom na ďalší postup pri riešení zadlženosti Ruskej federácie voči Slovenskej republike a návrh na zmenu uznesení vlády Slovenskej republiky k realizácii tovarových dodávok v rámci vysporiadania pohľadávok   Slovenskej republiky  voči Ruskej federácii“. 

B.	súhlasí 

B.1 s rozdelením objemu zostávajúcej časti pohľadávok Slovenskej republiky voči Ruskej federácii vo výške 295,7 mil. USD pre jednotlivé rezorty na roky 2003-2021 nasledovne:

a)   Úrad pre normalizáciu, metrológiu a skúšobníctvo | 90,5 mil. USD
b) Ministerstvo školstva SR (z toho 5,9 mil. USD na laserové centrum a 0,2 mil. USD na nákup literatúry ) | 6,1 mil. USD
c)   Ministerstvo vnútra SR | 31,0 mil. USD
d)   Ministerstvo obrany | 163,2 mil. USD
e) Rezerva Ministerstva financií SR na vykrytie príp. odchýlok | 4,9 mil. USD

B.2. s vysporiadaním časti pohľadávok Slovenskej republiky voči Ruskej federácii formou tovarových dodávok v roku 2003 jednotlivými rezortmi v nasledovných objemoch:
	
a)   Úrad pre normalizáciu, metrológiu a skúšobníctvo | 25,0 mil. USD
b)  Ministerstvo školstva SR | 6,1 mil. USD
c)   Ministerstvo vnútra SR | 24,0 mil. USD
d)   Ministerstvo obrany | 13,2 mil. USD

B.3. s vysporiadaním časti pohľadávok Slovenskej republiky voči Ruskej federácii   formou finančnej operácie vo výške 130 mil. USD za nasledovných podmienok:
-	výška čistého inkasa 33,50 % z uvedeného objemu, t.j. 43,55 mil. USD
-	priama platba uvedenej sumy z Vnešekonombank na nostro účet Národnej banky Slovenska v Citi Bank New York číslo 36017699
-	termín úhrady najneskôr do 15. 5. 2003
-	prostriedky z čistého inkasa budú použité výlučne pre potreby Ministerstva obrany SR na úhradu nákladov za opravy leteckej techniky 

B.4. s neuplatnením ustanovení článku 5 Zásad vlády Slovenskej republiky pre postupy pri práve a vysporiadaní pohľadávok Slovenskej republiky v zahraničí, schválených uznesením vlády Slovenskej republiky č. 519 zo dňa 6.7.2000 pri vysporiadaní časti pohľadávok Slovenskej republiky voči Ruskej federácii   formou finančnej operácie podľa bodu B.3. tohto uznesenia,

C.  ruší   

C.1. uznesenie vlády SR číslo 875 zo 14.8.2002 v plnom rozsahu  (25,0 mil. USD pre  ÚNMaS SR) 
C.2.   v  uznesení vlády SR č. 735 zo dňa  3. júla 2002 bod B.17. 
C.3.   v  uznesení vlády SR č. 700 zo dňa 18. júla 2001 bod B.1. 
C.4.   v  uznesení vlády SR č. 431 z o dňa 7. júla 2000  bod B.2.
C.5.   v  uznesení vlády SR č. 596 zo dňa 9. augusta 2000 bod B.2.
C.6.   v  uznesení vlády SR č. 169 zo dňa 21. februára 2001 bod C.1. a C.2.

D.  ukladá 

podpredsedovi vlády a ministrovi financií 

D.1 zabezpečiť zaúčtovanie výnosu, pochádzajúceho z vysporiadania časti pohľadávky Slovenskej republiky voči Ruskej federácii formou finančnej operácie v zmysle bodu B.2. na osobitnom analytickom účte štátnych finančných aktív Ministerstva financií SR na výlučné potreby zabezpečenia opráv leteckej techniky pre Ministerstvo obrany SR 

	po prevode fin. prostriedkov
 na účet MF SR

podpredsedovi vlády a ministrovi financií 
a štátnemu tajomníkovi MF SR

D.2. prerokovať s Ministerstvom financií Ruskej federácie zmeny rozdelenia zostávajúceho objemu pohľadávok Slovenskej republiky voči Ruskej federácii pre jednotlivé subjekty v zmysle bodu B.1. a B.2. a podpísať Protokol o splácaní zadlženosti Ruskej federácie voči Slovenskej republike v roku 2003
	
	do 10. 6. 2003 

D.3. podpísať zmluvu o vysporiadaní časti pohľadávok Slovenskej republiky voči Ruskej federácii formou finančnej operácie v zmysle bodu B.2. medzi Ministerstvom financií Slovenskej republiky a Vnešekonombank Moskva

	do 30. 4. 2003

D.4. prerokovať a pripraviť „Protokol o vnesení zmien do Dohody medzi vládou Ruskej federácie a vládou Slovenskej republiky o riešení zadlženosti bývalého ZSSR a Ruskej federácie voči Slovenskej republike zo dňa 24. júna 1994“

	do 30. 9. 2003
 ministrovi obrany

D.5. rokovať s predstaviteľmi Ministerstva obrany Ruskej federácie a uvedené zmeny v dodávkach špeciálnej techniky premietnuť v „Protokole medzi vládou SR a vládou RF o dodávkach produkcie vojenského určenia na účet čiastočného zníženia zadlženosti RF voči SR“, ktorý bol podpísaný dňa 12.11.2001 v Moskve.

	do 30. 4. 2003

E.  splnomocňuje

podpredsedu vlády a ministra financií SR 
a štátneho tajomníka Ministerstva financií SR 

pokračovať v rokovaniach s Ministerstvom financií Ruskej federácie týkajúcich sa realizácie vysporiadania pohľadávok   Slovenskej republiky voči Ruskej federácii formou tovarových dodávok. 

Vykoná:  podpredseda vlády a minister financií 
a štátny tajomník Ministerstva financií SR